**ԱՄՓՈՓԱԹԵՐԹ**

**«ՊԵՏԱԿԱՆ ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՏՆՕՐԵՆԻ ԹԱՓՈՒՐ ՏԵՂԻ ՄՐՑՈՒՅԹԻ ՀԱՅՏԱՐԱՐՄԱՆ, ԱՆՑԿԱՑՄԱՆ, ՄԱՍՆԱԳԻՏԱԿԱՆ ՀԱՆՁՆԱԺՈՂՈՎԻ ՁԵՎԱՎՈՐՄԱՆ, ԳՈՐԾՈՒՆԵՈՒԹՅԱՆ ԵՎ ՏՆՕՐԵՆԻ ՆՇԱՆԱԿՄԱՆ ԿԱՐԳԸ ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2010 ԹՎԱԿԱՆԻ ՄԱՐՏԻ 4-Ի N 319-Ն ՈՐՈՇՈՒՄԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |  |
| --- | --- | --- |
| Երևանի քաղաքապետարան |  | 01/108928-2224.10.2022 |
| 1. Նախագծի հավելվածի 4-րդ կետով սահմանվում է, որ տնօրենի անձնական դիմումի հիման վրա պաշտոնից ազատման, մահվան, դատարանի օրինական ուժի մեջ մտած մեղադրական (վարչական կամ մանկավարժական պաշտոն զբաղեցնելու սահմանափակման, ազատազրկման) դատավճռի առկայության դեպքերում, ինչպես նաև նույն կարգի 11-րդ և 20-րդ կետերով սահմանված դեպքերում՝ ըստ անհրաժեշտության, լիազորված մարմինն՝ ըստ ենթակայության, թափուր տեղ առաջանալու օրը նշանակում է հաստատության տնօրենի պաշտոնակատար կամ տնօրենի պարտականությունները կատարող։ Մինչդեռ նախագծի հավելվածի 11-րդ կետով սահմանվում են տնօրենի մրցույթին մասնակցելու պարտադիր պայմանները, իսկ 20-րդ կետով՝ մասնագիտական հանձնաժողովին ներկայացվող պահանջները, այլ ոչ թե թափուր տեղ առաջանալու դեպքերը: Այս առումով նախագծի հավելվածի 4-րդ կետը լրամշակման ու խմբագրման կարիք ունի: |  | Ընդունվել է: |
| 2. Նախագծի հավելվածի 6-րդ կետով սահմանվում է, թե ով կարող է նշանակվել պետական հանրակրթական ուսումնական հաստատության տնօրենի պաշտոնակատար կամ տնօրենի պարտականությունները կատարող:  «Պետական ոչ առևտրային կազմակերպությունների մասին» օրենքի 16-րդ հոդվածի 1-ին մասի 1.7-րդ կետի համաձայն՝ պետական կազմակերպության գործադիր մարմնի թափուր պաշտոնը կարող է ժամանակավորապես զբաղեցնել տվյալ պաշտոնի համար հայտարարված մրցույթի հավակնորդներին ներկայացվող պահանջները բավարարող անձը: Շարադրվածից հետևում է, որ առկա է հակասություն նախագծի հավելվածի 6-րդ կետի և նշված օրենքի հիշյալ դրույթի միջև՝ հաստատության ղեկավարման իրավունքի՝ հավաստագրի պահանջի բացակայության մասով: |  | Չի ընդունվել, քանի որ «Պետական ոչ առևտրային կազմակերպությունների մասին» օրենքի 16-րդ հոդվածի 8-րդ մասի համաձայն՝ «Հանրակրթության ոլորտի պետական ուսումնական հաստատության գործադիր մարմնի պաշտոնում ընտրությունը (նշանակումը) իրականացվում է «Հանրակրթության մասին» Հայաստանի Հանրապետության օրենքին և դրանից բխող ենթաօրենսդրական իրավական ակտերին համապատասխան:» |
| 3. Նախագծի հավելվածի 8-րդ կետի 1-ին ենթակետի համաձայն՝ նախատեսվում է հանրակրթական ուսումնական հաստատության տնօրենի թափուր տեղի համար հայտարարության հրապարակում՝ [www.azdarar.am](http://www.azdarar.am) կայքում, որը լրացուցիչ ֆինանսական պարտավորություններ է առաջացնում Երևան համայնքի համար: Հարկ է նշել, որ «Տեղական ինքնակառավարման մասին» օրենքի 10-րդ հոդվածի 8-րդ մասի համաձայն՝ պետության պատվիրակած լիազորությունները ենթակա են պետական բյուջեից պարտադիր ֆինանսավորման՝ պետության պատվիրակած լիազորությունների ֆինանսավորման նպատակով նախատեսված հատկացումների հաշվին: |  | Չի ընդունվել, քանի որ ՀՀ կառավարության որոշմամբ պարտադիր պահանջ է: |
| 4. Նախագծի հավելվածի 11-րդ կետով սահմանվում են հաստատության տնօրենի ընտրության համար անցկացվող մրցույթին մասնակցելու պարտադիր պայմանները, որոնցից նշված կետի 2-րդ ենթակետով սահմանված հիմքերի բացակայության մեջ հավաստիանալու համար առաջարկում եմ սահմանել հայտարարության ձևաչափ, որը կլրացվի հավակնորդի կողմից:  |  | Ընդունվել է մասնակի: Կսահմանվի դիմումի ձև, որում կսահմանվի հայտարարության ձևաչափ: |
| 5. Առաջարկում եմ նախագծի հավելվածի 14-րդ կետում «մրցույթի օրը» բառերը փոխարինել «մրցույթից մեկ աշխատանքային օր առաջ» բառերով:  |  | Չի ընդունվել: Լրացուցիչ վարչարարություն է: |
| 6. Առաջարկում եմ նախագծի հավելվածի 32-րդ կետում պայմանագրի կնքման համար սահմանել ժամկետ՝ կետը շարադրելով հետևյալ խմբագրությամբ.  «32. Եզրակացությունը ստանալուց հետո լիազորված մարմինը 3 աշխատանքային օրվա ընթացքում կազմակերպում և անցկացնում է հարցազրույց հավակնորդների հետ, որի արդյունքում հավակնորդներից մեկի հետ (եթե դրանց թիվը մեկից ավելի է) 10 աշխատանքային օրվա ընթացքում կնքում է աշխատանքային պայմանագիր 5 տարի ժամկետով, բայց ոչ ավելի քան անձի 65 տարին լրանալը:»: |  | Ընդունվել է: |
| 7. Առաջարկում եմ նախագծի հավելվածի 33-րդ կետում «տվյալ ոլորտը համակարգող ղեկավարի տեղակալը» բառերը փոխարինել «համայնքի տվյալ ոլորտը համակարգող համայնքի ղեկավարի տեղակալը» բառերով: Միաժամանակ հստակ չէ հարցազրույցի անցկացման գործիքակազմը և չափորոշիչները, ինչպես նաև պարզ չէ անձնական որակի, մասնագիտական գործունեության և կարողունակությունների հետ կապված հարցազրույցի բացասական արդյունքի պարագայում տնօրեն չնշանակելու դեպքում նոր մրցույթ է հայտարարվում, թե՞ ոչ:  Հաշվի առնելով վերոգրյալը, նախագծի հավելվածի 33-րդ և 34-րդ կետերը լրամշակման և խմբագրման կարիք ունեն:  |  | Չի ընդունվել, քանի որ լիազոր մարմին են հանդիսանում ԿԳՄՍ նախարարությունը, Երևանի քաղաքապետարանը, մարզպետարանները: Նման փոփոխությամբ նախարարի տեղակալը դուրս է մնում կարգավորումից:Ընդունվել է: |
| 8. Առաջարկում եմ նախագծի հավելվածի 34-րդ կետը «չներկայանալու դեպքում» բառերից հետո լրացնել «մրցույթը համարվում է չկայացած և» բառերով: |  | Չի ընդունվել: Եթե հայտարարվում է նոր մրցույթ, ապա հավելյալ մեկնաբանություն է, որի կարիքը չկա: |
| 9. Նախագծի հավելվածի 41-րդ կետում «3 աշխատանքային օրվա» բառերը առաջարկում եմ փոխարինել «5 աշխատանքային օրվա» բառերով: Նույն կետով սահմանվում է, որ լիազորված մարմնի ղեկավարը հավակնորդի հետ կնքում է աշխատանքային պայմանագիր նույն կարգի 26-րդ կետի պահանջներին համապատասխան, մինչդեռ կարգի 26-րդ կետով սահմանվում է մասնագիտական հանձնաժողովի կողմից հավակնորդի զարգացման ծրագիրը ստանալուց հետո 1 աշխատանքային օրվա ընթացքում փորձաքննության ներկայացնելու պահանջ:  Ելնելով վերոգրյալից, առաջարկում եմ նշված կետը լրամշակել: |  | Չի ընդունվել, ժամկետներն անհարկի ձգձգելու անհրաժեշտություն չկա, քանի որ գործառույթը երկարատև ժամկետի կարիք չունի:Ընդունվել է, խմբագրվել է: |
| 10. Նախագծի Ձև 1-ի առաջին պարբերությունից առաջարկում եմ հանել «5-րդ և 6-րդ կետերի» բառերը, քանի որ առկա է բովանդակային անհամապատասխանություն: |  | Ընդունվել է մասնակի: Խմբագրվել է: |
| 11. Նախագծի Ձև 1-ի 2-րդ կետի 1-ին կետն անհրաժեշտ է համապատասխանեցնել հավելվածի 12-րդ կետի 1-ին ենթակետին: |  | Ընդունվել է, խմբագրվել է: |
| 12. Միաժամանակ առաջարկում եմ վերանայել Նախագծի հավելվածի 2-րդ կետով սահմանված ժամկետները՝ հաշվարկները համապատասխանեցնելով ներկայացված առաջարկների ժամկետների հետ:  |  | Չի ընդունվել: Հավարկներն օպտիմալ են և հիմնավոր: |
| ՀՀ տարածքային կառավարման և ենթակառուցվածքների նախարարություն |  | ԳՍ/15.2/28374-202227.10.2022 |
| 1. **2-րդ կետում** (այսուհետ` լիազորված մարմին) բառերը հանել և լրացնել Երևանի քաղաքապետարանի բառերից հետո: |  | Ընդունվել է ի գիտություն: |
| **2. 4-րդ կետում** դատավճռի առկայության բառերից հետո լրացնել , լիազոր մարմնի կողմից տնօրենի լիազորությունների դադարեցման, ինչպես նաև աշխատանքից ազատման բառերը, իսկ կարգի 11-րդ և 20-րդ կետորով բառերը փոխարինել կարգի 10-րդ կետով բառերով: |  | Չի ընդունվել: Դատարանի վճիռները կարող են լինել տարբեր, իսկ առաջարկվող ձևակերպումը սահմանափակում է շրջանակը:Ընդունվել է, խմբագրվել է: |
| **3. 6-րդ կետի** 3-րդ ենթակետը շարադրել՝ բարձրագույն մանկավարժական կրթություն և մանկավարժական, գիտական կամ կրթության կառավարման ոլորտի՝ վերջին յոթ տարվա ընթացքում առնվազն հինգ տարվա ընդհանուր աշխատանքային ստաժ ունեցող անձը» կամ հստակեցնել |  | 6-րդ կետը խմբագրվել է: |
| **4. 6-րդ կետում** ավելացնել մինչև 65 տարեկան բառերը |  | Չի ընդունվել: Կարգավորվում է ՊՈԱԿ-ների մասին ՀՀ օրենքով: |
| **5. 8-րդ կետի 2-րդ ենթակետում** նաև համապատասխան մարզպետարանի կամ Երևանի քաղաքապետարանի պաշտոնական կայքում բառերը փոխարինել նաև համապատասխան մարզպետարանի կամ Երևանի քաղաքապետարանի և տվյալ Հաստատության պաշտոնական կայքէջում բառերով: |  | Ընդունվել է մասնակի, խմբագրվել է: |
| **6. 8**-րդ կետով սահմանված «ձև 1»-ում (մրցույթի հայտարարության տեքստ) Մրցույթի հայտարարության 2-րդ կետի 1-ին ենթակետը համապատասխանեցնել նույն կարգի 12-րդ կետի 1-ին ենթակետի պահանջին, համաձայն որի` Մրցույթին մասնակցելու համար հավակնորդը ներկայացնում է **դիմում` լիազորված մարմնի ղեկավարի անունով,** մինչդեռ տեքստում նշված է **դիմում` հաստատության խորհրդի նախագահի անունով:** |  | Ընդունվել է, խմբագրվել է: |
| **7. 15-րդ** կետում «ընթացքում բառից հետո ավելացնել «անհրաժեշտության դեպքում բառերը  |  | Չի ընդունվել, քանի որ տեղեկատվություն ստանալու համար պետք է դիմել պատասխանատու անձին: |
| **8. 15-րդ կետով** նախատեսված սահմանումն հստակեցնել՝ արդյոք վերաբերելի է նաև գործող տնօրենի դեպքում, թե՝ ոչ: |  | Չի ընդունվել, լրացուցիչ կարգավորման անհրաժեշտություն չկա, գործող տնօրենը տիրապետում է ցանկացած տեղեկատվության: |
| **9. 16-րդ** կետի 1-ին ենթակետում շարունակել միտքը (հստակեցնել հանդիպման նպատակը)՝ հավակնորդը ներկայացնում է դպրոցի զարգացման իր տեսլականը և հանդիպման ընթացքում համապատասխան խորհուրդներից լսելու առաջարկները և դպրոցում առկա խնդիրները,  |  | Ընդունվել է մասնակի, խմբագրվել է: |
| **10. 17-րդ կետով** դրույթներ նախատեսել Հաստատության մանկավարժական, ծնողական և աշակերտական խորհուրդների դիրքորոշման վերաբերյալ: |  | Չի ընդունվել: Նշված խորհուրդները դիրքորոշում չեն ներկայացնում, այլ ներկայացնում են առաջարկներ, որոնց հիման վրա հավակնորդը կազմում է զարգացման իր ծրագիրը: |
| **11. 20-րդ կետում** ավելացնել «և ըստ ենթակայության լիազոր մարմնի մեկ աշխատակից» բառերը: |  | Չի ընդունվել, քանի որ կարող են նիստին ներկայացվել տարբեր ենթակայության հաստատությունների հավակնորդների զարգացման ծրագրեր, և հանձնաժողովն անհարկի կուռճացվի, բացի այդ՝ մասնագիտական հանձնաժողովը եզրակացություն է տալու փորձաքննություն իրականացնող կազմակերպության փորձաքննության հիման վրա: |
| **12. 32–րդ կետում** «Եզրակացությունը» բառը փոխարինել «Դրական եզրակացությունը» բառերով, հաշվի առնելով «Հանրակրթության մասին» օրենքում փոփոխություններ և լրացումներ կատարելու մասին» ՀՕ-35-Ն օրենքի 6-րդ հոդվածով նոր խմբագրությամբ շարադրվող 12-րդ հոդվածի 9-րդ մասի պահանջը (ուժի մեջ է մտնում 2023 թվականի հունվարի 1-ից), համաձայն որի` մրցույթի անցկացման նպատակով կրթության պետական կառավարման լիազոր մարմինը ձևավորում է մասնագիտական հանձնաժողով, որի դրական եզրակացությունը հիմք է տնօրենի նշանակման համար: |  | Ընդունվել է, խմբագրվել է: |
| **13. 31-րդ կետում** և-ից հետո ավելացնել «մեկ աշխատանքային օրվա ընթացքում բառերը |  | Ընդունվել է մասնակի, խմբագրվել է՝ «3 աշխատանքային օրվա ընթացքում  |
| **14. 32-րդ կետի պահանջը հաշվի առնելով՝ հստակեցնել** արդյոք մասնագիտական հանձնաժողովի կողմից տրված բացասական եզրակացությունը բացառող հանգամանք է հավակնորդի մասնակցությունը հարցազրույցին:  |  | Ընդունվել է: |
| **15. 33–րդ կետի պահանջը հաշվի առնելով՝** հստակեցնել մասնագիտական հանձնաժողովի կողմից դրական եզրակացություն ստացած հավակնորդի (հավակնորդների) հետ լիազոր մարմնի ղեկավարի կողմից անցկացվող հարցազրույցի չափորոշիչները, հակառակ պարագայում հավակնորդի կամ նրանցից մեկի կողմից բողոքարկման առարկան դառնում է անորոշ, ինչն էլ իր հերթին կհանգեցնի ՀՀ կրթության տեսչական մարմնի ղեկավարի հրամանով ձևավորված հանձնաժողովի առանց չափանիշների եզրակացություն կայացնելուն: |  | Ընդունվել է: |
| **16. 33-րդ կետում** «ղեկավարը կամ տվյալ ոլորտը համակարգող ղեկավարի տեղակալը բառերից հետո ավելացնել «կամ ղեկավարի որոշմամբ ստեղծված հանձնաժողովը բառերը:  |  | Չի ընդունվել, լրացուցիչ վարչարարություն է, որի անհրաժեշտությունը չկա: |
| **17. 33- րդ կետում** ավելացնել հարցազրույցը արձանագրվում է՝ հնարավոր բողոքարկան ժամանակ գրավոր հիմքեր ունենալու համար, Մրցույթի հայտարարության Ձև 1-ում 5-րդ և 6-րդ բառերը փոխարինել 2-րդ կամ 7-րդ բառերով: |  | Ընդունվել է, կատարվել է խմբագրում:Ընդունվել է: |
| **18. 34–րդ կետում** «Մրցույթին» բառը փոխարինել «Մրցույթի հարցազրույցի փուլին» բառերով։ |  | Ընդունվել է մասնակի, խմբագրվել է՝ «Մրցույթին» բառը փոխարինվել է «Հարցազրույցին» բառով։ |
| **19. 36-րդ կետում** «մրցույթի անցկացման» բառերը փոխարինել «հարցազրույցի անցկացման» բառերով: |  | Ընդունվել է, խմբագրվել է: |
| **20.** Հայտարարության տեքստում «Փաստաթղթերի պատճենները պետք է ներկայացնել բնօրինակների հետ:» բառերը փոխարինել «Փաստաթղթերի պատճենները պետք է ներկայացնել բնօրինակների հետ, իսկ էլեկտրոնային եղանակով փաստաթղթերը ներկայացնելու դեպքում բնօրինակները ներկայացնել մրցույթի օրը:» բառերով: |  | Ընդունվել է: |
| **21.** Անդրադառնալով որոշման նախագծի վավերապայմաններին` այն համապատասխանեցնել Նորմատիվ իրավական ակտերի մասին ՀՀ օրենքի 11-րդ հոդվածի 1-ին մասի 6-րդ կետի պահանջին, համաձայն որի` որպես նորմատիվ իրավական ակտի վավերապայման, նշվում է ստորագրող պաշտոնատար անձի պաշտոնը, անվան սկզբնատառը և ազգանունը: Մինչդեռ` ՀՀ Վարչապետի անունն ամբողջությամբ է նշվել: |  | Ընդունվել է, խմբագրվել է: |
| ՀՀ աշխատանքի և սոցիալական հարցերի նախարարություն |  | ՆՄ/ԳԽ/27118-202226.10.2022թ. |
| 1. Նախագծի նախաբանում «1-ին մասի 6-րդ ենթակետին» բառերն առաջարկում ենք փոխարինել «1-ին մասի 6-րդ կետին» բառերով:
 |  | Ընդունվել է, խմբագրվել է: |
| 1. Նախագծի 1-ին կետով հաստատվող կարգի (այսուհետ՝ Կարգ) 4-րդ կետում, ինչպես նաև մի շարք այլ կետերում կիրառվում են «տնօրենի պաշտոնակատար» և «տնօրենի պարտականությունները կատարող» եզրույթները, սակայն նախատեսվող կարգավորումներով որևէ տարբերություն չի սահմանվում նշված երկու եզրույթների կիրառման համար։ Ուստի, առաջարկում ենք կա՛մ յուրաքանչյուր եզրույթի մասով տալ համապատասխան սահմանումը, կա՛մ Կարգում կիրառել նշված եզրույթներից մեկը։
 |  | Սույն եզրույթները սահմանվել են ՊՈԱԿ-ների օրինակելի կանոնադրության համաձայն՝ հետևյալ տրամաբանությամբ. պարտականությունները կատարողը տվյալ ՊՈԱԿ-ի այն աշխատողն է, որի վրա դրվում են տնօրենի պարտականությունները, պաշտոնակատարն այն անձն է, ով չի հանդիսանում տվյալ հաստատության աշխատող: |
| 1. Կարգի 6-րդ կետի 2-3-րդ ենթակետերում առաջարկում ենք հստակեցնել, թե հաստատության տնօրենի պաշտոնակատար կամ տնօրենի պարտականությունները կատարող նշանակվում է հաստատության աշխատողներից որևէ մեկը, թե հաստատության աշխատող չհանդիսացող այլ անձ։
 |  | Ընդունվել է ի գիտություն: |
| 1. Կարգի 10-րդ կետում առաջարկում ենք լրացնել, թե ինչ ժամկետում է հայտարարվում նոր մրցույթը։
 |  | Ընդունվել, խմբագրվել է՝ «սույն կարգի պահանջներին համապատասխան:» |
| 5.Կարգի 16-րդ կետի 1-ին ենթակետում «հաջորդ օրը» բառերն առաջարկում ենք փոխարինել «հաջորդ աշխատանքային օրը» բառերով։ |  | Ընդունվել է, խմբագրվել է: |
| 6.Կարգի 36-րդ կետում նշվում է, որ նույն կարգի 35-րդ կետի 1-ին ենթակետով նախատեսված գրավոր բողոքը տեսչական մարմին կարող է ներկայացվել մրցույթի անցկացման օրվանից 3 աշխատանքային օրվա ընթացքում։ Այս կապակցութամբ հստակեցման է ենթակա, թե որ օրն է համարվում մրցույթի անցկացման օրը։ Արդյո՞ք դա հարցազրույցի անցկացման օրն է։ Նշված դիտարկումը վերաբերում է նաև N 1 ձևի վերջնամասում նշված մրցույթը տեղի ունենալու օրվան։ |  | Ընդունվել է: Հստակեցվել է: |
| 1. Կարգի 12-րդ կետի 1-ին ենթակետը և N 1 ձևի 2-րդ կետի 1-ին ենթակետը հակասում են միմյանց, քանի որ առաջինում նախատեսվում է, որ դիմումը ներկայացվելու է լիազորված մարմնի ղեկավարի անունով, իսկ երկրորդում՝ հաստատության խորհրդի նախագահի անունով։ Առաջարկում ենք նշված կարգավորումները համապատասխանեցնել միմյանց։
 |  | Ընդունվել է, խմբագրվել է: |
| 1. Կարգի N 2 ձևի 13-րդ տողում «մասնագիտացումները» բառն առաջարկում ենք փոխարինել «մասնագիտությունները» բառով, քանի որ ուսումնական հաստատությունում անձը ձեռք է բերում մասնագիտություն։
 |  | Ընդունվել է, խմբագրվել է: |
| 1. Կարգի N 2 ձևի 15-րդ տողում պարզաբանման ենթակա է «փորձագիտական աշխատանք» եզրույթը:
 |  | Ընդունվել է, խմբագրվել է: |
| 1. Կարգի N 2 ձևի 23-րդ տողում նշվում է մրցութային հանձնաժողովի մասին, սակայն Կարգում նշվում է «մասնագիտական հանձնաժողովի» մասին։
 |  | Ընդունվել է: |
| ՀՀ կրթության տեսչական մարմին |  | 01/05.1/835-202224.10.2022 |
| **1.** Հավելվածի՝**2-րդ կետում, «**Հայաստանի Հանրապետության կրթության, գիտության, մշակույթի և սպորտի նախարարության կամ մարզպետարանի կամ Երևանի քաղաքապետարանի համապատասխան ստորաբաժանումը» բառերը փոխարինել «Հայաստանի Հանրապետության կրթության, գիտության, մշակույթի և սպորտի նախարարությունը **(այսուհետ՝ նախարարություն)** կամ մարզպետարանը կամ Երևանի քաղաքապետարանը» բառերով |  | Ընդունվել է մասնակի, խմբագրվել է: |
| 2. Հավելվածի՝4-րդ կետում «11-րդ և 20-րդ» թվերը փոխարինել «7-րդ, 10-րդ և 34-րդ» թվերով |  | Ընդունվել է մասնակի, խմբագրվել է: |
| 3.Հավելվածի՝8-րդ կետի 2-րդ ենթակետում «Հայաստանի Հանրապետության կրթության, գիտության, մշակույթի և սպորտի նախարարության (այսուհետ` նախարարություն)» բառերը փոխարինել «Նախարարության» բառով |  | Ընդունվել է, խմբագրվել է: |
| 4.Հավելվածի՝9-րդ կետում «լիազորված մարմնի համապատասխան ստորաբաժանումը» բառերը փոխարինել «լիազորված մարմինը» բառերով |  | Չի ընդունվել. նշված կարգավորումը անհրաժեշտ է գործառույթների պատշաճ պլանավորման և հետագա պատասխանատվության համար: |
| 5.Հավելվածի՝10-րդ կետը շարադրել հետևյալ խմբագրությամբ` «Մասնակցության հայտերի բացակայության դեպքում լիազորված մարմինը հայտերի ընդունման վերջին օրվանից հետո՝ 3 աշխատանքային օրվա ընթացքում, հայտարարում է նոր մրցույթ՝ սույն կարգի համաձայն» |  | Ընդունվել է, խմբագրվել է: |
| 6.Հավելվածի՝11-րդ կետը լրացնել նոր՝ 3-րդ ենթակետով՝ հետևյալ բովանդակությամբ․ «ուսումնական հաստատության ղեկավարման իրավունքը (հավաստագիր)» |  | Չի ընդունվել: Հաստատության ղեկավարման իրավունքի (հավաստագրի) պահանջը նշված է 12-րդ կետի 3-րդ ենթակետում: |
| 7.Հավելվածի՝12-րդ կետի 4-րդ ենթակետում «գործերի» բառը փոխարինել «հայտերի» բառով |  | Ընդունվել է, խմբագրվել է: |
| 8.Հավելվածի՝13-րդ կետում «մարմնի համապատասխան ստորաբաժանումը» բառերը փոխարինել «մարմինը» բառով |  | Չի ընդունվել. նշված կարգավորումը անհրաժեշտ է գործառույթների պատշաճ պլանավորման և հետագա պատասխանատվության համար |  |
| 9.Հավելվածի՝14-րդ կետում «տարբերակով» բառը փոխարինել «եղանակով» բառով |  | Ընդունվել է, խմբագրվել է: |
| 10.Հավելվածի՝15-րդ կետում «դիմում է» բառերը փոխարինել «կարող է դիմել» բառերով, «համապատասխան» բառը՝ «իրեն անհրաժեշտ» բառերով |  | Ընդունվել է, խմբագրվել է: |  |
| 12.Հավելվածի՝16-րդ կետի 1-ին ենթակետում «հաջորդ» բառից հետո լրացնել «աշխատանքային» բառը, հանել «ուսումնական» բառը |  | Ընդունվել է, խմբագրվել է: |
| 13.Հավելվածի՝16-րդ կետը լրացնել նոր՝ 3-րդ ենթակետով՝ հետևյալ բովանդակությամբ․ «Ֆինանսական ծախս առաջացնող տեղեկատվության տրամադրումն իրականացվում է հավակնորդի միջոցների հաշվին» |  | Չի ընդունվել-կարգավորվում է «Տեղեկատվության ազատության մասին» ՀՀ օրենքով: |
| 14.Հավելվածի՝17-րդ կետում «հանդիպումների վերաբերյալ» բառերը փոխարինել «հանդիպումներն անցկացնելուց հետո» բառերով |  | Ընդունվել է, խմբագրվել է: |
| 15.Հավելվածի՝19-րդ կետում «լիազորված մարմինը» բառերը փոխարինել «լիազոր մարմինը» բառերով, «նախարարի» բառը փոխարինել «ՀՀ կրթության, գիտության, մշակույթի և սպորտի նախարարի (այսուհետ` նախարարի)» բառերով, «ձևավորած» բառը՝ «ձևավորված» բառով |  | Ընդունվել է մասնակի, խմբագրվել է: |
| 16.Հավելվածի՝23-րդ կետում «հանձնաժողովի» բառից հետո լրացնել «անդամների» բառը |  | Ընդունվել է, խմբագրվել է: |
| 17.Հավելվածի՝25-րդ կետում «Լիազորված մարմնի համապատասխան ստորաբաժանումը» բառերը փոխարինել «Լիազորված մարմինը» բառերով |  | Չի ընդունվել. նշված կարգավորումը անհրաժեշտ է գործառույթների պատշաճ պլանավորման և հետագա պատասխանատվության համար: |  |
| 18.Հավելվածի՝27-րդ կետում «կազմակերպության» բառից հետո լրացնել «(այսուհետ՝ Կազմակերպություն)» բառերը |  | Ընդունվել է, խմբագրվել է: |
| 19.Հավելվածի՝32-րդ կետում «հավակնորդների» բառից առաջ լրացնել «բոլոր» բառը |  | Ընդունվել է, խմբագրվել է: |
| 20.Հավելվածի՝32-րդ կետից հետո լրացնել նոր՝ 32.2-րդ կետ՝ հետևյալ բովանդակությամբ․ «Պայմանագիրը կնքվում է 3 աշխատանքային օրվա ընթացքում, եթե առկա չէ հավակնորդի կողմից սահմանված ժամկետում ներկայացված գրավոր բողոք» |  | Չի ընդունվել: Նշված կարգավորումը ներկայացված է կարգի 43-րդ կետում: |
| 21.Հավելվածի՝33-րդ կետում «կամ» բառից հետո լրացնել «ղեկավարի՝» բառը, «ղեկավարի» բառը հանել, 33-րդ կետը լրացնել նոր նախադասությամբ՝ հետևյալ բովանդակությամբ․ «Հարցազրույցի ընթացքը ձայնագրվում է։» |  | Ընդունվել է, խմբագրվել է 33-րդ կետը: |
| 23.Հավելվածի՝35-րդ կետը շարադրել նոր խմբագրությամբ՝ հետևյալ բովանդակությամբ․ «հավակնորդի կողմից սույն կարգի պահանջների խախտման վերաբերյալ Հայաստանի Հանրապետության կրթության տեսչական մարմնի (այսուհետ` տեսչական մարմին) ղեկավարին ուղղված գրավոր բողոքի հիման վրա տեսչական մարմնի ղեկավարի հրամանով ձևավորված հանձնաժողովի ներկայացրած եզրակացության հիմքով` լիազորված մարմնի կողմից կամ» |  | Ընդունվել է, խմբագրվել է: |
| 24.Հավելվածի՝36-րդ կետի 1-ին նախադասությունում «օրվանից» բառից հետո լրացնել «հետո» բառը |  | Ընդունվել է, խմբագրվել է: |
| 25.Հավելվածի՝37-րդ կետը լրացնել նոր նախադասությամբ՝ հետևյալ բովանդակությամբ․ «Հանձնաժողովի նիստերին խորհրդակցական ձայնի իրավունքով կարող է հրավիրվել նաև լիազոր մարմնի ներկայացուցիչը» |  | Ընդունվել է, խմբագրվել է: |
| 26.Հավելվածի՝40-րդ կետում «կարող է» բառը հանել, «ներկայացնել» բառը փոխարինել «ներկայացնում է» բառով, վերջին նախադասությունը շարադրել նոր խմբագրությամբ՝ հետևյալ բովանդակությամբ․ «Տեսչական մարմնի ղեկավարը հանձնաժողովի ուսումնասիրության արդյունքների մասին գրավոր եզրակացությունը հանձնաժողովի ձևավորումից հետո՝ 5 աշխատանքային օրվա ընթացքում, ներկայացնում է լիազորված մարմնի ղեկավարին և բողոք ներկայացրած հավակնորդին:» |  | Ընդունվել է, խմբագրվել է:Ընդունվել է, խմբագրվել է՝ 42-րդ կետով: |
| 27.Հավելվածի՝Ձև 1-ում 1-ին կետին նախորդող պարբերությունում «5-րդ և 6-րդ կետերի» բառերը հանել |  | Ընդունվել է, խմբագրվել է: |
| 28.Հավելվածի՝Ձև 1-ի առաջին պարբերությունում «պետական ուսումնական հաստատության» բառերը փոխարինել «պետական հանրակրթական ուսումնական հաստատության» բառերով |  | Ընդունվել է, խմբագրվել է: |
| 29.Հավելվածի՝Ձև 1-ում 1-ին ենթակետը լրացնել նոր՝ 3-րդ ենթակետով՝ հետևյալ բովանդակությամբ․ «3) «Հանրակրթության մասին» օրենքի 12-րդ հոդվածի 21-րդ և 22-րդ մասերով սահմանված հիմքերի բացակայությունը.» |  | Ընդունվել է, խմբագրվել է: |
| 30.Հավելվածի՝Ձև 1-ում 1-ին կետի 2-րդ ենթակետից «ուսումնական» բառը հանել | Ը | Նդունվել է, խմբագրվել է: |
| 30.Հավելվածի՝Ձև 1-ում 2-րդ կետի 1-ին ենթակետում «հաստատության խորհրդի նախագահի» բառերը փոխարինել «լիազորված մարմնի ղեկավարի» բառերով |  | Ընդունվել է, խմբագրվել է: |
| Առկա են նաև մի շարք վրիպակներ՝օրինակ՝ 7-րդ («հայտարարմում»), 16-րդ («հաջարդ»), 41-րդ («հավակնոդի») կետերում. |  | Ընդունվել է, խմբագրվել է: |
| Առկա են նաև մի շարք վրիպակներ՝օրինակ՝ և՛ վերնագրում, և՛ հավելվածում, և՛ Ձև 1-ում հանդիպում են «տնօրենի պաշտոնի թափուր տեղի․․․», «տնօրենի թափուր տեղի․․․» ձևակերպումները։ Առաջարկում եմ ձևակերպումները միանման շարադրել։ |  | Ընդունվել է, խմբագրվել է: |
| ՀՀ ֆինանսների նախարարություն |  | 01/11-1/21846-202216.12.2022 |
| ՀՀ ֆինանսների նախարարությունն ուսումնասիրել է «Պետական հանրակրթական ուսումնական հաստատության տնօրենի պաշտոնի թափուր տեղի մրցույթի հայտարարման, անցկացման, մասնագիտական հանձնաժողովի ձևավորման, գործունեության և տնօրենի նշանակման կարգը հաստատելու և Հայաստանի Հանրապետության կառավարության 2010 թվականի մարտի 4-ի N 319-Ն որոշումն ուժը կորցրած ճանաչելու մասին» ՀՀ կառավարության որոշման նախագիծը և հայտնում է, որ դիտողություններ և առաջարկություններ չունի:  |  | Ընդունվել է ի գիտություն: |

|  |  |  |
| --- | --- | --- |
| ՀՀ արդարադատության նախարարություն |  | /27.3/53124-202229.11.2022 |
| 1. «Պետական հանրակրթական ուսումնական հաստատության տնօրենի պաշտոնի թափուր տեղի մրցույթի հայտարարման, անցկացման, մասնագիտական հանձնաժողովի ձևավորման, գործունեության և տնօրենի նշանակման կարգը հաստատելու և Հայաստանի Հանրապետության կառավարության 2010 թվայանի մարտի 4-ի N 319-Ն որոշումն ուժը կորցրած ճանաչելու մասին» Հայաստանի Հանրապետության կառավարության որոշման նախագծի1-ին կետով հաստատված հավելվածի (այսուհետ՝ Հավելված) 2-րդ կետում «սպորտի նախարարության» բառերից հետո առաջարկում ենք լրացնել «(այսուհետ՝ նախարարություն)» բառերը՝ նկատի ունենալով, որ Հավելվածի մի շարք կետերում, օրինակ՝ 8-րդ կետի 2-րդ ենթակետում, 20-րդ, 24-րդ կետերում կիրառվում է «նախարարություն» բառը, սակայն պարզ չէ, թե որ նախարարությանն է այն վերաբերում: |  | Ընդունվել է, խմբագրվել է: |
| 2. Հավելվածի 8-րդ կետի 1-ին ենթակետի համաձայն՝ հաստատության տնօրենի ընտրության համար անցկացվող մրցույթին մասնակցելու պարտադիր պայմաններն են` **Հայաստանի Հանրապետության քաղաքացիությունը և «Հանրակրթության մասին»** **օրենքի 12-րդ** **հոդվածի 21-րդ և 22-րդ մասերով սահմանված հիմքերի բացակայությունը**:Այս կապակցությամբ հարկ է նկատի ունենալ, որ «Հանրակրթության մասին» օրենքի12-րդ հոդվածի 1-ին և 2-րդ մասերը, համաձայն որոնց՝ **տնօրենի թափուր տեղի համար հայտարարված մրցույթին կարող է մասնակցել**, իսկ ոչ պետական ուսումնական հաստատության և հանրակրթական հիմնական ծրագրեր իրականացնող ստորաբաժանման ղեկավարի թափուր պաշտոնում կարող է նշանակվել կամ ընտրվել **կրթության պետական կառավարման լիազորված մարմնի սահմանած կարգով վերապատրաստված և ուսումնական հաստատության ղեկավարման իրավունք (հավաստագիր) ստացած անձը**։Ուսումնական հաստատության ղեկավարման իրավունքի (հավաստագրի) համար կարող է վերապատրաստվել այն անձը, որն ունի բարձրագույն կրթություն **և վերջին տասը տարվա ընթացքում մանկավարժական, գիտամանկավարժական աշխատանքի կամ կրթության կառավարման ոլորտի առնվազն յոթ տարվա ընդհանուր աշխատանքային ստաժ: (09.02.22** [**ՀՕ-35-Ն**](https://www.arlis.am/DocumentView.aspx?docid=160449)**օրենքի 6-րդ հոդվածով նոր խմբագրությամբ շարադրվող 12-րդ հոդվածի 3-րդ մասով սահմանված ղեկավարման իրավունքի (հավաստագրի) համար կրթության ոլորտի բարձրագույն կրթություն ունենալու պահանջն ուժի մեջ է մտնում 2026 թվականի հունվարի 1-ից):**Վերոնշյալը հիմք ընդունելով՝ գտնում ենք՝ որպես տնօրենի ընտրության համար անցկացվող մրցույթին մասնակցելու պարտադիր պայման, պետք է սահմանվի նաև ղեկավարման իրավունք (հավաստագիր) ունենալը: |  | Ընդունվել է, Հավելվածի 11-րդ կետում կատարվել է խմբագրում. ավելացվել է «3) հաստատության ղեկավարման իրավունքի (հավաստագրի) առկայությունը.» ենթակետը: |
| 3. Հավելվածի 15-րդ կետով տեղեկություն ստանալու 3 աշխատանքային օրվա ընթացքում դիմելու վերաբերյալ կարգավորումն առաջարկում ենք վերանայել, նախատեսել առավել երկար ժամկետ՝ նկատի ունենալով, որ Հավելվածի 12-րդ կետի 4-րդ ենթակետի համաձայն՝ հաստատության զարգացման ծրագիրը կարող է ներկայացվել մինչև հայտերի ընդունման ժամկետի ավարտը, որը Հավելվածի 9-րդ կետի համաձայն սահմանվել է 15 աշխատանքային օր՝ սկսված [www.azdarar.am](http://www.azdarar.am) կայքում հայտարարության հրապարակման օրվանից: |  | Ընդունվել է, 15-րդ կետը խմբագրվել է: |
| 4. Հավելվածի 17-րդ կետի «դպրոցի պաշտոնական կայքում» բառն անհրաժեշտ է վերանայել՝ նկատի ունենալով, որ Հավելվածի մյուս կետերում կիրառվում է «հաստատության պաշտոնական կայք» ձևակերպումը: |  | Ընդունվել է, կատարվել է խմբագրում: |
| 5. Հավելվածի 18-րդ կետն անհրաժեշտ է վերանայել՝ նկատի ունենալով, որ Հավելվածի 11-րդ կետով սահմանված է մրցույթին մասնակցելու պարտադիր պայմանները, որից բացառություն նախատեսված չէ: |  | Ընդունվել է, Հավելվածի 11-րդ կետում կատարվել է խմբագրում. ավելացվել է «4) սույն կարգի 16-րդ կետի 1-ին ենթակետով սահմանված հանդիպմանը մասնակցությունը.» ենթակետը: |
| 6. Հավելվածի 20-րդ կետում բոլոր «հանձնաժողովի» բառերից առաջ անհրաժեշտ լրացնել «մասնագիտական» բառը՝ նկատի ունենալով Հավելվածի 19-րդ կետը: |  | Ընդունվել է, խմբագրվել է: |
| 7. Հավելվածի 24-րդ կետում անհրաժեշտ է պարզաբանել, թե ինչով է պայմանավորված նախարարության պաշտոնական կայքում հավակնորդի կողմից զարգացման ծրագիրը ներկայացնելու համար նախատեսված էլեկտրոնային փոստի հասցեն հրապարակելու վերաբերյալ կարգավորման նախատեսումն այն դեպքում, երբ Հավելվածի 25-րդ կետի համաձայն՝ **լիազորված մարմնի համապատասխան ստորաբաժանումը սույն կարգի 8-րդ կետով սահմանված մրցույթին մասնակցելու մասին հայտերն ընդունելու ժամկետն ավարտվելուց հետո՝ 1 աշխատանքային օրվա ընթացքում, հավակնորդի զարգացման ծրագիրն էլեկտրոնային եղանակով ներկայացնում է մասնագիտական հանձնաժողովին**: |  | 24-րդ կետը վերաբերում է հայտարարության տեքստին, որի հիման վրա պետք է ներայացնել զարգացման ծրագիրը: 25-րդ կետով՝ համապատասխան ստորաբաժանումն արդեն իսկ ներկայացրած զարգացման ծրագրերը պետք է փոխանցի մասնագիտական հանձնաժողովին: Դրանք փոխկապակցված և իրար լրացնող կարգավորումներ են:  |
| 8. Հավելվածի 27-30-րդ կետերով փորձաքննությանը վերաբերող կարգավորումներն անհրաժեշտ է հանել՝ նկատի ունենալով, որ դրանք Հավելվածի կարգավորման առարկայի շրջանակից դուրս են: |  | Չի ընդունվում, քանի որ խոսքը վերաբերում է զարգացման ծրագրին, որի հիման վրա նշանակվում է տնօրենը, հետևաբար՝ նշված կետերը սույն կարգում շատ անհրաժեշտ են, քանի որ այլ իրավական ակտերով սահմանված չեն: |
| 9. Հավելվածի 34-րդ կետում անհրաժեշտ է հստակեցնել, թե ինչ ժամկետում է հայտարարվում նոր մրցույթը: |  | Ընդունվել է, խմբագրվել է. 34-րդ կետում «մարմինը» բառից հետո լրացվել են «3 աշխատանքային օրվա ընթացքում» բառերը: |
| 10. Հավելվածի 37-րդ կետում «Բողոքը» բառից հետո առաջարկում ենք լրացնել «սահմանված ժամկետում» բառերը՝ նկատի ունենալով, որ Հավելվածի 36-րդ կետի համաձայն սահմանված ժամկետից ուշ ներկայացված բողոքները վերադարձվում են: |  | Ընդունվել է, խմբագրվել է: |
| 11. Հավելվածի Ձև 1-ում կարգի 7-րդ կետին կատարված հղումն անհրաժեշտ է վերանայել՝ նկատի ունենալով «Նորմատիվ իրավական ակտերի մասին» օրենքի 17-րդ հոդվածի 5-րդ մասի 3-րդ կետը, համաձայն որի՝ **արգելվում է կատարել` շարունակական հղումներ, երբ նորմը, որին հղում է կատարվում, իր հերթին հղում է կատարում մեկ այլ նորմի:** Տվյալ դեպքում, Հավելվածի 7-րդ կետը հղում է կատարում Հավելվածի 4-րդ կետին: |  | Ընդունվել է, Հավելվածի Ձև 1-ում կատարվել է խմբագրում: |
| 12. 2022 թվականի փետրվարի 9-ի [ՀՕ-35-Ն](https://www.arlis.am/DocumentView.aspx?docid=160449) օրենքի (այսուհետ՝ Օրենք) 6-րդ հոդվածով նոր խմբագրությամբ շարադրվող 12-րդ հոդվածի21-րդ մասի համաձայն՝ **պետական ուսումնական հաստատության տնօրեն** և համակարգող **չի կարող առաջադրվել**, նշանակվել այն անձը՝1) որը դատական կարգով ճանաչվել է անգործունակ կամ սահմանափակ գործունակ.2) որը դատական կարգով զրկվել է **մանկավարժական կամ** վարչական գործունեությամբ զբաղվելու իրավունքից.3) որը տառապում է այնպիսի հիվանդությամբ, որը կարող է խոչընդոտել **մանկավարժական կամ** վարչական գործունեության կատարումը: Այդ հիվանդությունների ցանկը հաստատում է Հայաստանի Հանրապետության կառավարությունը.4) որը դատապարտվել է հանցագործության համար, և դատվածությունը սահմանված կարգով հանված կամ մարված չէ, բացառությամբ այն դեպքերի, երբ դատապարտվել է ոչ դիտավորյալ հանցագործություն կատարելու համար.**5) որի նկատմամբ հարուցված քրեական հետապնդումը դադարեցվել է, կամ քրեական հետապնդում չի իրականացվել ոչ արդարացնող հիմքով.****6) որը կուսակցության ու նրա տարածքային ստորաբաժանումների ղեկավար և վերահսկողություն իրականացնող մարմինների անդամ է:**Սույն դեպքում,Հավելվածի Ձև 2-ի «Իմ մասին հայտնում եմ.» պարբերությունում բացակայում են Օրենքի 12-րդ հոդվածի 21-րդ մասի 5-րդ և 6-րդ կետերով նախատեսվող պայմանները, ուստի անհրաժեշտ է Հավելվածի Ձև 2-ը լրամշակել:Բացի այդ, Օրենքի 12-րդ հոդվածի 21-րդ մասի 2-րդ և 3-րդ կետերը հաշվի առնելով՝ անհրաժեշտ է Հավելվածի Ձև 2-ի «վարչական» բառերից առաջ լրացնել «մանկավարժական կամ» բառերը: |  | Ընդունվել է, Հավելվածի Ձև 2-ը լրամշակվել է: |
| ՀՀ վարչապետի աշխատակազմ |   | 02/11/43468-202220.12.2023 |
| Սոցիալական հարցերի վարչություն |  |  |
| Նորմատիվ իրավական ակտերի մասին» օրենքի 17-րդ հոդվածի 2-րդ մասի պահանջից ելնելով՝ նորմերի անհիմն կրկնություններից խուսափելու նպատակով նախագծի հավելվածում կիրառել «Հանրակրթության մասին» օրենքի վերաբերելի կարգավորումներին հղումներ (հավելվածի 11.2-րդ ենթակետի օրինակով): |  | Չի ընդունվում, քանի որ նախագծով տրվել են գործընթացի սպառիչ կարգավորումներ, որոնք անհարհարկի կրկնություններ չեն, այլ հստակեցումներ: |
| 2-րդ կետում թվարկված կառավարման մարմիններից հետո կիրառել «(այսուհետ՝ լիազոր մարմին)» կրճատ ձևը. |  | Ընդունվել է: |
| 4-րդ կետում տնօրենի թափուր տեղում նշանակում կատարելու համար առաջինը դիտարկել տնօրենի պարտականությունները կատարող, ապա նոր միայն հաստատության տնօրենի պաշտոնակատար նշանակելու մեխանիզմը. |  | Ընդունվել է: |
| 16-րդ կետում «տնօրենը» բառը փոխարինել «տնօրենի պաշտոնակատարը կամ տնօրենի պարտականությունները կատարողը» բառերով, քանի որ տնօրենի թափուր պաշտոնի համար մրցույթ հայտարարելու պարագայում հաստատության տնօրեն չի կարող լինել. |  | Ընդունվել է: Մասնակի խմբագրվել է, քանի որ նախագծի 2-րդ կետի համաձայն՝ տնօրենի թափուր տեղի մրցույթ հայտարարվում է 45 աշխատանքային օր առաջ: |
| 4) 19-20-րդ և 26-27-րդ կետերը միավորել. |  | Չի ընդունվում, քանի որ կետերը ծանրանում են, և կարգավորումների մասով կարող են խնդիրներ առաջանալ: |
| 25-րդ կետում սահմանել, որ լիազորված մարմինը մասնագիտական հանձնաժողովին է ներկայացնում ոչ թե հավակնորդի զարգացման ծրագիրը, այլ փաստաթղթերի ամբողջ փաթեթը. |  | Չի ընդունվում, քանի որ մասնագիտական հանձնաժողովի գործառույթը հավակնորդի զարգացման ծրագրի վերաբերյալ եզրակացություն տալն է: |
| 27-րդ կետում հարկ է մանրամասնել, թե ինչ ժամկետներում է իրականացվելու դրամաշնորհի մրցույթը, ինչպես է ընտրվելու հաղթող կազմակերպությունը, յուրաքանչյուր դեպքի համար ընտրվելու է մեկ կազմակերպություն, թե ստեղծվելու է նման կազմակերպությունների բանկ և այնտեղից ամեն անգամ պատահականության սկզբունքով նշանակվելու է փորձաքննություն իրականացնողը. |  | Չի ընդունվում, քանի որ դրամաշնորհի մրցույթը կատարվում է այլ իրավական ակտերով սահմանված կարգով և ժամկետներում, բացի այդ՝ մրցույթի հայտարարման համար հստակ ժամկետ սահմանելը համարվում է ոչ նպատակահարմար, քանի որ դա կարող է լրացուցիչ խնդիրներ առաջացնել ժամկետների պահպանման մասով: |
| 33-րդ կետը խմբագրել. |  | Ընդունվել է: |
| 34-րդ կետի կարգավորման համաձայն լիազորված մարմինը կարող է հարցազրույցի արդյունքում հավակնորդներից որևէ մեկի հետ աշխատանքային պայմանագիր չկնքել, ինչը հակասում է «Հանրակրթության մասին» օրենքի 12-րդ հոդվածի 9-րդ մասի պահանջին, ըստ որի կրթության պետական կառավարման լիազոր մարմնի ձևավորած մասնագիտական հանձնաժողովի դրական եզրակացությունը հիմք է տնօրենի նշանակման համար: Այն հակասում է նաև սույն կարգի 19-րդ կետին, որի համաձայն «Մրցույթն անցկացնում է կրթության պետական կառավարման լիազոր մարմնի ղեկավարի հրամանով ձևավորված մասնագիտական հանձնաժողովը»: |  | Չի ընդունվում, քանի որ միազոր մարմնի ղեկավարն է հավակնորդներից մեկի հետ կնքում աշխատանքային պայմանագիր, որի համար հիմք է հանդիսանում ինչպես զարգացման ծրագրի վերաբերյալ տրված եզրակացությունը, այնպես էլ հարցազրույցը: Հակառակ պարագայում լիազորված մարմնի ղեկավարը պարտադրված է լինելու առաջնորդվել մասնագիտական հանձնաժողովի եզրակացությամբ և, ըստ էության, որպես գործատուի ղեկավար և ոլորտի պատասխանատու՝ հնարավորություն չի ունենալու, հիմք ընդունելով հարցազրուցի արդյունքները, համապատասխան որոշում կայացնելու համար: |
| Իրավաբանական վարչություն |  |  |
| 1. Հավելվածի 11-րդ կետով սահմանվում են հաստատության տնօրենի ընտրության համար անցկացվող մրցույթին մասնակցելու պարտադիր պայմանները: Սակայն հարկ է նկատի ունենալ, որ Հանրակրթության մասին ՀՀ օրենքի 29-րդ հոդվածի 1-ին մասի 6-րդ կետով կառավարությունը լիազորվել է հաստատել *պետական ուսումնական հաստատության տնօրենի թափուր տեղի մրցույթի հայտարարման, անցկացման, մասնագիտական հանձնաժողովի ձևավորման, գործունեության և տնօրենի նշանակման կարգը*: Իսկ պայմաններ հաստատելը դուրս է սույն որոշման կարգավորման առարկայից: Ավելին, տվյալ կետի 4-րդ ենթակետով նախատեսված դրույթը չի համապատասխան օրենքի վերոնշյալ հոդվածով սահմանված կարգավորմանը:
 |  | Խմբագրվել է: |
| 1. Հավելվածի 35-րդ կետի համաձայն՝ մրցույթի արդյունքներն անվավեր են ճանաչվում հավակնորդի կողմից սույն կարգի վերաբերյալ ՀՀ կրթության տեսչական մարմնի ղեկավարին ուղղված գրավոր բողոքի ուսումնասիրության համար տվյալ տեսչական մարմնի ղեկավարի հրամանով ձևավորված հանձնաժողովի եզրակացության հիման վրա` լիազորված մարմնի կողմից կամ դատական կարգով: Սակայն գտնում ենք, որ առաջարկվող կարգավորումը դուրս է սույն որոշման կարգավորման առարկայի շրջանակներից, քանի որ այդ հարաբերությունները կարգավորվում են Վարչարարության հիմունքների և վարչական վարույթի մասին ՀՀ օրենքով:
 |  | Չի ընդունվում. կարգով սահմանվում են տնօրենի ընտրության բողոքարկման հնարավորությունները: |
| 1. Նախագծի 3-րդ կետի համաձայն՝ սույն ուժի մեջ է մտնում 2023 թվականի հունվարի 3-ից: Սակայն պարզ չէ՝ մինչ այդ հայտարարված մրցույթների վրա որ կարգն է տարածվելու:
 |  | Շրջաբերական է ուղարկվել ուսումնական հաստատություններ, համաձայն որի՝ մինչև 2023 թվականի ապրիլի 12-ը տնօրենի թափուր տեղի կայանալիք մրցույթներն անցկացվելու են նախկին կարգավորումներով, իսկ մինչև 2023 թվականի հունվարի 3-ից հայտարարված (այդ թվում՝ չկայացած) մրցույթների կազմակերպման գործընթացը կանցկացվի՝ համաձայն նոր կարգավորումների: |
| 1. Նախագծի վերնագիրը բովանդակային առումով չծանրաբեռնելու նպատակով, առաջարկում ենք նախագծի վերնագրում չարտացոլել գործող որոշումը ուժը կորցրած ճանաչելու մասին դրույթը, հաշվի առնելով այն հանգամանքը, որ այդպիսի դրույթ առկա է որոշման նախագծի 2-րդ կետով: Հաշվի առնելով նաև այն հանգամանքը, որ «Նորմատիվ իրավական ակտերի մասին» ՀՀ օրենքի 12-րդ հոդվածով համանման պահանջ նախատեսված չէ:
 |  |  Ընդունվել է: |
| Տարածքային զարգացման և շրջակա միջավայրի հարցերի վարչություն |  |  |
| 1. Նախագծի 11-րդ կետի 4-րդ ենթակետով նախատեսվում է, որ տնօրենի ընտրության համար անցկացվող մրցույթին մասնակցելու պարտադիր պայմաններից է կարգի 16-րդ կետի 1-ին ենթակետով սահմանված հանդիպմանը մասնակցությունը: Եթե վերոնշյալ հանդիպումը չի կայանում մանկավարժական, ծնողական կամ աշակերտական խորհուրդներից որևէ մեկի կամ բոլորի չմասնակցելու պատճառով, ապա ինչպե՞ս է հավակնորդը ներկայացնելու մասնակցության հավաստումը:
2. Նախագծի 16-րդ կետի 2-րդ ենթակետով նախատեսվում է, որ հաստատության տնօրենը պարտավոր է հավակնորդին տրամադրել տվյալներ մանկավարժական, աշակերտական համակազմի, ուսումնադաստիարակչական, արտադպրոցական գործունեության, կառավարման և խորհրդակցական մարմինների մասին, ինչպես նաև՝ հաստատության գործունեության վերաբերյալ անհրաժեշտ այլ տեղեկատվություն: Անհրաժեշտ է հստակեցնել ի՞նչ այլ տվյալների մասին է նշված:
 |  | Նախագծի 12-րդ և 16-րդ կետերում լրացվել են նոր ենթակետեր:Ընդունվել է, խմբագրվել է: |
| 1. Նախագծի 27-րդ կետով նախատեսվում է, որ փորձաքննությունն իրականացվում է ուղղակի կամ մրցութային դրամաշնորհի արդյունքում ընտրված կազմակերպության (այսուհետ՝ կազմակերպություն) կողմից: Կետը լրացուցիչ պարզաբանման կարիք ունի:
 |  | Նախատեսվում է ուղղակի կամ մրցութային դրամաշնորհով փորձաքննություն իրականացնող անձ ընտրել, որը կիրականացնի տնօրենի զարգացման ծրագրերի փորձաքննությունը: |